S cieľom dosiahnuť MSY najneskôr do roku 2020 sa musí zvýšiť podiel populácií lovených na úrovniach zodpovedajúcich MSY. Komisia v tejto súvislosti požiadala vedecké poradné orgány o monitorovanie vývoja rybolovnej úmrtnosti a stavu populácií vo všetkých morských oblastiach EÚ z hľadiska cieľa dosiahnuť MSY do roku 2020.

Komisia bude naďalej prostredníctvom komisie GFCM podporovať opatrenia na zlepšovanie populácií, ktoré sa využívajú spoločne s tretími krajinami (napríklad populácií druhov žijúcich pri morskom dne v Sicílskom prielive alebo populácií malých pelagických druhov a druhov žijúcich pri morskom dne v Iónskom a Egejskom mori) a urýchli prípravu návrhov viacročných plánov EÚ pre populácie, ktoré lovia takmer výlučne rybári z EÚ (lov populácií malých pelagických druhov v Jadranskom mori a lov druhov žijúcich pri morskom dne v západnej časti Stredozemného mora). Paralelne k tomu by mali členské štáty čo najskôr dokončiť posúdenie vnútroštátnych plánov riadenia , ktoré v sebe zahŕňajú ciele MSY.

Komisia je obzvlášť znepokojená situáciou v Stredozemnom mori. Lov mnohých posudzovaných populácií značne prekračuje odhady cieľa MSY. Dosiahnuť do roku 2020 MSY pre väčšinu populácii v Stredozemnom mori bude mimoriadne náročnou úlohou. Komisia vyzvala všetky zainteresované strany, aby prijali naliehavé opatrenia na zvrátenie trendov, pokiaľ ide o úlovky a biomasu. Všetky zainteresované strany (členské štáty, medzinárodné orgány ako Všeobecná rybárska komisia pre Stredozemné more (ďalej len „komisia GFCM“) a iné zainteresované strany) musia prevziať zodpovednosť a vypracovať konkrétne opatrenia na dosiahnutie udržateľnosti.

Rozsahy FMSY pokrývajú dve časti. Za bežných okolností by mali byť rybolovné možnosti stanovené v rámci časti rozsahu s nižšími hodnotami FMSY. Časť rozsahu s vyššími hodnotami sa môže použiť na stanovenie TAC za osobitných okolností: ak je to na základe vedeckých odporúčaní alebo dôkazov potrebné na dosiahnutie cieľov SRP v situáciách zmiešaného rybolovu alebo ak hrozí vážne poškodenie populácie spôsobené vnútrodruhovou alebo medzidruhovou dynamikou populácie. Horná časť rozsahu sa môže tiež použiť na obmedzenie medziročných rozdielov v TAC (maximálne na 20 %). Keď populácia klesne pod vedecky stanovené úrovne, naplánujú sa opatrenia na obnovenie populácie na úrovni, ktorá umožňuje dlhodobé dosahovanie maximálnych udržateľných výnosov.

Dôležitým krokom na dosiahnutie cieľov SRP je dohoda Európskeho parlamentu a Rady o návrhu viacročného plánu pre Baltské more. V pláne sa stanovujú ciele pre MSY s lehotami pre dotknuté populácie a zavádzajú sa rozsahy rybolovnej úmrtnosti, ktoré sú v súlade s dosiahnutím MSY (FMSY). Tieto rozsahy, vychádzajúce z vedeckých odporúčaní, pokrývajú všetky úrovne rybolovnej úmrtnosti, ktoré z dlhodobého hľadiska povedú k MSY v Baltskom mori.

Ďalším prvkom, ktorý treba brať do úvahy, je zavedenie povinnosti vylodiť úlovky pre rybolov v Baltskom mori a rybolov pelagických druhov (od roku 2015), a postupne v konkrétnych druhoch rybolovu druhov žijúcich pri morskom dne v oblasti Atlantiku a Severného mora (od roku 2016). Predpokladá sa, že v roku 2017 sa bude viac loviť práve v uvedených morských oblastiach, ako aj flotilami na lov druhov žijúcich pri morskom dne v oblastiach Stredozemného a Čierneho mora.

Rybolovné možnosti na rok 2017 sa stanovia na základe cieľov SRP z roku 2014 a budú vychádzať z najlepších dostupných vedeckých odporúčaní . Na základe SRP by sa rybolovný tlak na dotknuté populácie mal čo najskôr zosúladiť (najneskôr do roku 2020) s cieľom maximálneho udržateľného výlovu (maximum sustainable yield, MSY) v zmysle článku 2 ods. 2 nariadenia o SRP. V prípade, že takéto odporúčania nie sú k dispozícii, Komisia uplatní v súlade s cieľmi SRP prístup predbežnej opatrnosti.

Týmto oznámením sa stanovujú zásady, z ktorých budú vychádzať návrhy Komisie o rybolovných možnostiach na rok 2017. Členské štáty, poradné rady, zainteresované strany a verejnosť sa vyzývajú, aby predložili návrhy k týmto politickým smerovaniam do 1. septembra 2016. Toto oznámenie obsahuje aj výročnú správu o vykonávaní povinnosti vylodiť úlovky, pokroku v dosahovaní maximálneho udržateľného výnosu (ďalej len „MSY“) a stavu populácií rýb.

Skupiny štátov v rôznych morských oblastiach sa pripravujú na ďalšie postupné zavedenie povinnosti vylodiť úlovky v roku 2017, v rámci ktorej sa má pokračujúce pokrytie významných populácií, ktoré sú pre daný rybolov typické, tak ako sú uvedené v článku 15 ods. 1 SRP 2014. Tak ako v roku 2016 Komisia počíta s úpravami TAC v prípade tých populácií, pre ktoré bude v roku 2017 platiť povinnosť vylodiť úlovky. Komisia predloží metódu použitú na výpočet minuloročných úprav TAC svojmu Vedeckému, technickému a hospodárskemu výboru pre rybárstvo (výbor STECF) na vyjadrenie. Keď nie sú k dispozícii overené alebo úplné údaje, Komisia má v úmysle vypočítať úpravy TAC na základe extrapolácií údajov v prípadoch, keď je to metodicky prijateľné.

Členské štáty a prevádzkovatelia vo svojej spätnej väzbe zdôraznili, že je dôležité, aby sa v rámci týchto úprav TAC predišlo takzvanému efektu blokačných druhov, teda situáciám, keď by plné využitie kvóty pre jednu populáciu mohlo viesť k prerušeniu rybolovu napriek dostupnosti kvót pre iné populácie. Úpravy TAC tvoria súčasť celkového balíka opatrení na vykonávanie povinnosti vylodiť úlovky vrátane zlepšených stratégií na prevod kvót a pokračovania obmedzeného odhadzovania na základe možnosti prežitia a výnimiek de minimis. Významnú úlohu musia zohrávať aj úprava technických opatrení a regionalizované prispôsobenie prístupov k selektivite a zabraňovaniu nechceným úlovkom s cieľom predchádzať v budúcnosti efektu blokačných druhov. Návrh Komisie na nový rámec technických opatrení prispieva k ďalšiemu zmierňovaniu tohto problému.

Na základe pravidiel SRP sa rybolovné možnosti pre populácie, na ktoré sa vzťahuje povinnosť vylodiť úlovky, majú stanoviť skôr s prihliadnutím na úlovky ako na vylodenia, na základe biologických odporúčaní. Tým by sa nemal ohroziť cieľ MSY ani zvýšiť rybolovná úmrtnosť.

V prípade, že nie sú k dispozícii biologické odporúčania, mal by sa v súlade s článkom 2 ods. 2 nariadenia o SRP uplatňovať prístup predbežnej opatrnosti, a to systematickým, vopred dohodnutým a transparentným spôsobom. Rada ICES pracuje na ďalšom vývoji nástrojov na doplnenie chýbajúcich informácií.

V roku 2013 sa Rada rozhodla ponechať TAC nezmenený do roku 2018 pre 26 populácií, pokiaľ si biologické odporúčania nebudú vyžadovať úpravu. Vo všeobecnosti ide o populácie, ktoré sa lovia len ako vedľajšie úlovky, s nízkymi úrovňami využívania kvót, malým hospodárskym významom a obmedzenými informáciami o stave populácií. Komisia plánuje v tomto prístupe pokračovať, pričom bude prihliadať na prípadné odporúčania rady ICES na preskúmanie a navrhovať úpravy TAC v prípadoch, kde to bude v súlade s takýmito odporúčaniami.

V prípadoch, keď existujúce viacročné plány zodpovedajú MSY na rok 2017, mali by sa uplatňovať. V prípade plánov, ktoré už nie sú zlučiteľné s cieľom MSY, napr. preto, lebo zahŕňajú menej ambiciózny cieľ, zamýšľa Komisia prijať návrhy pre TAC na rok 2017 na základe MSY.

Zvyšovanie počtu populácií rýb lovených v súlade s MSY, silnejšie populácie a vyhliadka vyššieho výnosu idú ruka v ruke so zlepšenou celkovou situáciou, pokiaľ ide o hospodársku výkonnosť flotily EÚ. Príkladom toho, že odvetvie rybolovu v EÚ vykazuje zvýšené výnosy z udržateľného rybolovu je lov soley európskej a platesy veľkej v Severnom mori. Hospodárska výkonnosť flotíl závislých od platesy veľkej sa výrazne zlepšila pri uplatňovaní plánu riadenia, ktorý posunul rybolov k MSY. Odkedy sa populácia využíva s uplatňovaním MSY, vylodenia na jednotku úsilia a hodnota na jednotku úsilia sa zvýšili vo všetkých segmentoch, a najmä v prípade britských a holandských plavidiel na lov vlečnou sieťou. Pozitívny hospodársky trend možno pozorovať pri niektorých flotilách, ktoré lovia tresku jednoškvrnnú. Podrobné informácie sú uvedené v pracovnom dokumente, ktorý je sprievodným dokumentom k tomuto oznámeniu.

Posunutie dosiahnutia MSY na obdobie po roku 2017 by bolo prijateľné len za odôvodnených okolností v prípadoch, keď by veľké zníženie rybolovných možností viedlo k vážnemu ohrozeniu sociálnej a hospodárskej udržateľnosti dotknutých rybárskych flotíl. V takýchto výnimočných prípadoch Komisia od dotknutých členských štátov očakáva, že predložia konkrétne dôkazy takýchto sociálnych a hospodárskych dôsledkov.

Dôležitým krokom na dosiahnutie tohto cieľa je zámer Komisie navrhnúť TAC tak, aby sa tento MSY dosiahol už v roku 2017. To si bude vyžadovať záväzok zo strany Rady, že prispôsobí svoje rozhodnutia tomuto prístupu. MSY umožňuje najväčší výlov počas neurčitého obdobia bez poškodenia populácie.

V prípade populácií, pre ktoré začne povinnosť vylodiť úlovky platiť až neskôr, nie sú v roku 2017 potrebné žiadne úpravy TAC. Ak sa počíta s úpravami TAC pre populácie, s ktorými sa hospodári spoločne s medzinárodnými partnermi (tretie krajiny, RFMO), úpravy treba prekonzultovať a prerokovať s týmito partnermi.

Vývoj stavu populácií

Pokrok pri dosahovaní MSY

Pri vypracúvaní správ o pokroku pri dosahovaní MSY posudzoval výbor STECF pokrok pri dosahovaní cieľov MSY podľa jednotlivých populácií a morských oblastí. Poskytuje údaje o počtoch populácií lovených v súlade s MSY a o relevantných parametroch biomasy. Podrobné informácie o analýze výboru STECF z roku 2016 sú uvedené v pracovnom dokumente útvarov Komisie, ktorý je sprievodným dokumentom k tomuto oznámeniu .

Celkové a regionálne posúdenie

Podľa výboru STECF sa celkove dosiahol pokrok v dosahovaní MSY. Vo všetkých regiónoch, kde sa uplatňuje TAC, sa výrazne znížila miera rybolovu nad úroveň MSY. Rybolov v porovnaní s FMSY bol v roku 2014 na úrovni 104 % (čo je pokles z úrovne 147 % v roku 2003 a 120 % v roku 2008). Najlepšie výsledky sa zaznamenávajú v širšej oblasti Severného mora, kde stredná rybolovná úmrtnosť flotíl v porovnaní s FMSY v roku 2014 predstavovala 92 % (148 % v roku 2003; 123 % v roku 2008). Napriek významným zostupným trendom zaznamenávajú iné regióny a druhy rybolovu v porovnaní s FMSY stále nadmerný rybolov.

V oznámení o rybolovných možnostiach z roku 2015 sa uvádzalo, že v roku 2013 sa 32 zo 62 populácií posudzovaných z hľadiska MSY lovilo v súlade s MSY. Z analýzy tohtoročnej správy výboru STECF vyplýva, že v roku 2014 sa 31 z celkového počtu 59 populácií posudzovaných z hľadiska MSY lovilo v súlade s MSY. V správe výboru STECF sa analyzujú údaje z rokov 2013 a 2014 a zjavne z nej vyplýva, že historický trend výrazného pokroku smerom k dosahovaniu MSY sa možno spomaľuje. Nemusí to byť nevyhnutne spôsobené len nadmerným rybolovom, ale aj zmenami podmienok životného prostredia alebo inými biologickými faktormi.

V Stredozemnom a Čiernom mori sú populácie prevažne prelovené a/alebo v zlom stave. V Stredozemnom mori to platí zvlášť pre populácie využívané najmä alebo výlučne prevádzkovateľmi z EÚ.

Baltské more

V Baltskom mori sa na rok 2016 stanovili štyri TAC na úrovni MSY (západná a centrálna populácia sleďa atlantického, platesa veľká) alebo pod úrovňou MSY (losos v hlavnej oblasti). TAC pre západnú populáciu tresky škvrnitej, ktorý bol niekoľko rokov znížený, sa v roku 2016 zvýšil o 20 %. Stav populácie však naďalej vyvoláva obavy.

Znížením TAC pre populáciu sleďa atlantického v Botnickom zálive (–24 %), populáciu sleďa atlantického v Rigskom zálive (– 10 %), populáciu šproty severnej (– 5 %) a zachovaním TAC pre populáciu lososa vo Fínskom zálive sa rybolov posunie smerom k MSY. Pre populáciu lososa vo Fínskom zálive sa uplatňuje preventívny TAC a na východnú populáciu tresky škvrnitej sa uplatňuje prístup založený na nedostatku údajov. TAC pre lososa v hlavnej oblasti sa udržuje stabilne na nízkej úrovni s cieľom prispieť k ďalšiemu zlepšovaniu populácie v najslabších lososových riekach.

Severné more

V roku 2016 sa bude treska škvrnitá po prvýkrát loviť v súlade s MSY, čo umožňuje zvýšenie TAC o 15 %. Populácia sa v súčasnosti obnovuje na úrovne zaznamenané v polovici 80. rokov. TAC pre tresku jednoškvrnnú a tresku tmavú na rok 2016 sú znova v súlade s MSY. Tým sa umožnilo 30 % zvýšenie pre tresku jednoškvrnnú, ale vyžiadalo si to 6 % zníženie pre tresku tmavú. TAC stanovený pre homára štíhleho v oblastiach Skagerrak, Fladen grounds, Firth of Forth a Moray Firth umožní výlov v súlade s MSY.

Všetky ostatné populácie sa lovia buď nad úrovňou FMSY, alebo pre ne nie je k dispozícii úplné posúdenie. Populácia tresky škvrnitej v oblasti Kattegat zostáva na nízkej úrovni, ale biomasa sa od roku 2009 zvýšila.

Populácie pelagických druhov v severovýchodnom Atlantiku

Väčšina populácií sleďa atlantického (Severné more, Írske more a Keltské more) sa loví v súlade s MSY pri zodpovedajúcich TAC na rok 2016 pre tieto populácie. Situácia je priaznivá aj v prípade južnej a západnej populácie stavridy ostrobokej a aj v roku 2016 je na základe TAC možné loviť na úrovniach zodpovedajúcich MSY.

Na základe dohody medzi Faerskými ostrovmi, Nórskom a EÚ z roku 2014 o udržateľnom hospodárení s populáciami makrely atlantickej a s prihliadnutím na stratégiu hospodárenia, ktorú v roku 2016 predložila rada ICES, sa na rok 2016 dohodol TAC na úrovni, ktorá je o 20 % nižšia ako úroveň v roku 2015. Rybolov zostáva nad úrovňou FMSY. V prípade tresky belasej nie je v platnosti žiadna dohoda medzi pobrežnými štátmi. EÚ a Faerské ostrovy stanovili svoje jednostranné kvóty na základe úrovne FMSY, kým Nórsko a Island založili svoje kvóty na vyššej hodnote. V roku 2016 sa bude loviť výrazne nad úrovňou FMSY. V prípade atlanticko-škandinávskeej populácie sleďa atlantického nie je v platnosti žiadna dohoda pobrežnými štátmi, ale všetkých päť strán súhlasilo, že svoje jednostranné kvóty stanovia na základe FMSY. V roku 2016 sa bude loviť mierne nad úrovňou FMSY z dôvodu vyššej jednostrannej kvóty Faerských ostrovov.

Iberské vody Atlantického oceánu a Biskajský záliv

Severná populácia merlúzy európskej naďalej vykazuje rastúci trend. Južné populácie merlúzy európskej a kalkanov rodu Lepidorhombus sú nad úrovňou bezpečných biologických hraníc, ale lovia sa nad úrovňou MSY. Populácia čertovitých sa loví udržateľne a je v dobrom stave. Populácia homára štíhleho (Kantábrijské more a severná časť Pyrenejského polostrova) je stále prelovená – na rozdiel od južnej oblasti, kde je populácia stabilná, resp. narastá.